Muur val vrou doodArgieffoto Een vrou is dood en ŉ ander vrou ernstig beseer nadat ŉ muur op hulle geval het in Bloemfontein in die Vrystaat. Volgens Chris Botha, woordvoerder van Netcare 911, het ’n stalmuur op die vroue geval in Douglas Valley buite die stad. Botha het gesê omstanders kon daarin slaag om ŉ 19-jarige vrou uit die puin te bevry. “Sy het egter kritieke beserings opgedoen.” Volgens Botha is die ander vrou noodlottig beseer. “Sy is op die toneel dood verklaar.” Die beseerde is na ŉ Bloemfonteinse hospitaal geneem vir behandeling. Die polisie ondersoek die saak.